2021ની દિવાળી ઓટો સેક્ટર માટે દાયકાની સૌથી ખરાબ દિવાળી | Vyaapaar Samachar
auto-news-india | November 20, 2021, 9:00 AM | updated November 22, 2021, 7:58 PM
મુંબઈ : વાહન ઉદ્યોગ માટે આ વખતની દિવાળી વેચાણના મામલે દાયકાની ખરાબ દિવાળી રહી છે. ઓક્ટોબર મહિનામાં વાર્ષિક તુલનાએ વાહનોનું રજિસ્ટ્રેશન ૫.૩૩ ટકા ઘટયુ છે એવું ફેડરેશન ઓફ ઓટોમોબાઇલ ડિલર્સ એસોસિએશન (FADA)એ જણાવ્યુ છે.
એસોસિએશનના આંકડા મુજબ ઓક્ટોબરમાં કુલ ૧૩,૬૪,૫૨૬ વાહનોનું રજિસ્ટ્રેશન થયુ છે જે વર્ષ પૂર્વેના સમાન મહિનામાં થયેલા ૧૪,૪૧,૨૯૯ રજિસ્ટ્રેશનની તુલનાએ ૫.૩૩ ટકા ઓછુ છે. ઓક્ટોબર ૨૦૧૯માં ૧૮,૬૦,૦૯૮ વાહનોનું રજિસ્ટ્રેશન થયુ હતુ.
જો ૪૨ દિવસની તહેવારોની સીઝનની વાત કરીયે તો સંગઠને કહ્યુ કે, આ દિવાળીની સીઝન ઓટો સેક્ટર માટે દાયકામાં સૌથી ખરાબ રહી છે. જેમાં વાર્ષિક તુલનાએ તમામ વાહનોનું વેચાણ તહેવારોની આ સીઝનમાં ૧૮.૨ ટકા ઘટીને ૨૦,૯૦,૮૯૩ યુનિટ થયુ છે જે વર્ષ ૨૦૧૯ની તુલનાએ ૨૦.૮૨ ટકા ઓછું છે.
વર્ષ ૨૦૨૦ અને ૨૦૧૯ની ફેસ્ટિવલ સીઝનમાં અનુક્રમે ૨૫,૫૬,૩૩૫ નંગ અને ૨૬,૪૦,૭૪૮ નંગ વાહનો વેચાયા હતા. પેટ્રોલ-ડીઝલના વધતા ભાવ અને સેમીકંડક્ટરની અછતના લીધે ઓછું મેન્યુફેક્ચરિંગના લીધે વાહનોનું વેચાણ ઘટયુ છે.
લાંબી તહેવારોની સીઝનમાં કોમર્શિયલ વ્હીકલ અને થ્રી- વ્હીકલને ને બાદ તમામ પ્રકારના વાહનોના વેચાણ ૧૮થી ૨૬ ટકાનો ઘટાડો થયો છે.
Read More: FADA Auto Sales Data FADA Sales Data Auto dealer Indian Automobile Sector Corona Economic Crisis Corona Economic Recovery two wheeler auto company Car Sales PV Segment Diwali 2021 Sales Auto Festive Demand
Web Title: Diwali and New Year 2021's festive Demand worst in a decade for automobile sales, says FADA